Cél a növekedés és az eredmény
Jancsó Péter, a gyõri Graboplast Padlógyártó Zrt. elnök-vezérigazgatója: – Más és más tulajdonságokat kell kihozni magából annak, aki egy új vállalkozást akar az alapoktól létrehozni és sikeresen mûködtetni, mint annak, aki egy meglévõ nagy céget szeretne jól, eredményesen irányítani.
Az elõbbihez nagy akaraterejû, kitartó vezetõ kell, aki képes pénzt szerezni, mert az indulás idõszakában tapasztalataim szerint talán ez a legfontosabb kulcskérdés. Az utóbbinál a kimagasló üzletembernek egy csapat mûködtetésében is nagyon jónak kell lennie. Úgy látom, korántsem biztos, hogy aki sikeres az egyik feladatban, az az lesz a másikban is.
Ugyanígy a sikeres vállalkozásoknál is érdemes megkülönböztetni kétféle típust. Sikeres lehet egy cég akkor, ha dinamikusan növekszik, és egyre nagyobb piaci részesedést tudhat magáénak a saját területén. Annak tartom azt a társaságot is, amely minden erejével azon van, hogy kiemelkedõ nyereségszintet produkáljon. Ha a kettõ együtt van jelen, tehát a vállalkozás növekszik és még jó eredményt is ér el, azt viszont már rendkívüli sikernek tekintem. Ebbõl az is következik, hogy nem lehet sikeres az a cég, amelyik nem növekszik és ráadásul nem is nyereséges. A kezdõ kis- és középvállalkozásoknál a növekedés fontosságára helyezem a hangsúlyt.
Ezekbõl a megfontolásokból helyesnek tartom, hogy a Kisalföldi Presztízs Díj kategóriái megkülönböztetik ezeket az eltérõ cégtípusokat.

Kapcsolódó cikkek

-   Felpörögnek a siker motorjai
-   Bátorság kezdeni, de pályázni is az
-   Jó vállalkozó jó vállalkozásban
-   A Széchenyi István Egyetem szakértõibõl állt az elõzsûri
-   Az év kisvállalkozása: A Ternyák Trade Kft.